**TOREK, 17.3.2020**

**MAT – Poštevanka števil 2, 3, 4, 5, 6, 7, 8, 9 in 10**

**DZ, str. 80, 81 in 82**

Ne pozabi doma redno vaditi poštevanke. ☺

Tudi v delovnem zvezku na strani 80 in 81 te čaka ponovitev poštevanke števil 2, 3, 4, 5, 6, 7, 8, 9 in 10. Besedilnih nalog ti ni treba prepisovati v zvezek. Dovolj je, da v zvezek napišeš le račun in odgovor. Na strani 82 pa boš vadil računanje do 100.

**SLJ – Bilo je nekoč**

**DZ, str. 27, 28 in 29**

Kaj lahko poveš o življenju nekoč? Kakšni so bili predmeti? Kako so se nekoč umivali? Prali perilo? Likali? So imeli elektriko?

V delovnem zvezku na strani 27, 28 in 29 boste brali besedila, ki opisujejo življenje nekoč. Reši naloge, vsakemu besedilu daj tudi naslov.

Ste spoznali kaj novega, česar še niste vedeli o življenju nekoč? Ali bi danes lahko živeli v hiši, ki nima ne elektrike, ne vode?

Prosi stare starše ali starejše osebe, naj ti povejo kakšen zanimiv dogodek iz svojega otroštva. Pripoved napiši v zvezek (na kratko).

**GUM – Petje pesmic in spremljava**

Pobrskaj po zvezku, katere pesmice smo se v tem šolskem letu naučili. Izberi si nekaj najljubših in jih zapoj svojim staršem ali bratom/sestram. Pesmi lahko tudi spremljaš, namesto glasbil lahko uporabiš kuhinjske pripomočke: kuhalnice, žlice, lonce, pokrovke, strgalnik ...